આ પ્રકારના ગુનાઓ સામે લડવા માટે ભારત સરકાર દ્વારા વર્ષ ૨૦૦૦માં ઇન્ફોર્મેશન ટેક્નોલોજી એક્ટ તૈયાર કરવામાં આવ્યો છે. સાયબર સજ્જતા માટે લોકજાગૃતિ કેળવાય તે માટે યુરોપિયન દેશોમાં સાયબર ગુનાઓ પ્રત્યે જાગૃતિ આવે તે ઉદ્દેશથી યુ.કે. સેફર ઇન્ટરનેટ દ્વારા ૭મી ફેબ્રુઆરીને ‘સેફર ઇન્ટનેટ ડે’ તરીકે ઉજવવામાં આવે છે. ગુજરાતે પણ આ દિવસોને સાયબર સુરક્ષા દિવસ તરીકે ઉજવવાનું નક્કી કર્યુ છે. આ માટે ગુજરાત સરકારે ગૃહ વિભાગ, સાયબર સુરક્ષા કવચ વિભાગ, રક્ષાશક્તિ યુનિવર્સિટી, ગુજરાત ફોરેન્સિક સાયન્સ યુનિવર્સિટી, સુરક્ષા સેતુ સોસાયટી અને ગુજરાત ટેક્નિકલ યુનિવર્સિટી - તમામ વિભાગોએ સાથે મળી લોકોને સાયબર સજ્જતા માટે અને સાયબર ક્રાઈમનો સામનો કરવા માટે વધુ ક્ષમતા કેળવવા શ્રેષ્ઠ પ્રયાસો હાથ ધર્યા અને ‘બી ધ ચેન્જ, યુનાઈટેડ ફોર એ બેટર ઇન્ટરનેટ’ના મંત્ર સાથે સાયબર સજ્જતા માટે અભિયાન શરૂ કર્યંુ.